සපුගස්කන්ද තෙල්පිරිපහදුවේ පිරිපහදු කටයුතු ඊයේ (28) සවස යළි ආරම්භ කළ බව ලංකා ඛනිජ තෙල් නීතිගත සංස්ථාව පවසයි.කොළඹ වරායේ සිට සපුගස්කන්ද තෙල් පිරිපහදුව දක්වා බොරතෙල් ප්‍රවාහනය කරන නළ මාර්ගයේ හදිසි අලුත්වැඩියා කටයුත්තක් හේතුවෙන් පසුගිය 15 වැනිදා සිට එහි කටයුතු නතර කර තිබීමට සිදුවු බවත් ඊයේ සවස් වනවිට එහි වැඩ කටයුතු නිම කිරීමට හැකි වු බවත් සංස්ථාව ප්‍රකාශ කරයි.පසුගිය සිකුරාදා බොරතෙල් රැගත් නෞකාවක් කොළඹ වරායට පැමිණි අතර නළ මාර්ගයේ බිඳ වැටීමක් හේතුවෙන් සපුගස්කන්ද තෙල් පිරිපහදුව වෙත එම බොරතෙල් ප්‍රවාහනය කිරීමට අපහසු විණි.කොළඹ වරායේ සිට කිලෝමීටර් 9 ක් පමණ දුරින් සිට තෙල් පොම්ප කිරීමේ කටයුතු සිදුකරන අතර එහි බෝයාවෙහි නළයක අදාළ අලුත් වැඩියා කටයුතු සිදුකරනු ලැබූ අතර මේ දිනවල පැවති මුහුද රළු ස්වභාවය අලුත් වැඩියා කටයුතුවයට යම් බාධාවක් වු බවද සංස්ථාව පවසයි..